Street Fighter (videopeli)

Street Fighter on Capcomin kehittämä kolikkopeli vuodelta 1987. Se on ensimmäinen osa Street Fighter -taistelupelisarjassa. Peli ei ollut erityisen tunnettu, ja vasta sen jatko-osa Street Fighter II tuli huomattavasti enemmän tunnetuksi. Street Fighterissä ei ollut pelattavana muita hahmoja kuin Ryu ja Ken (Ken ainoastaan kaksinpelissä).

Peli julkaistiin PC Enginelle vuonna 1988 nimellä Fighting Street.All About Capcom Head-to-Head Fighting Game 1987-2000, sivu 10 Viitattu 30.12.2010

Pelattavuus
Pelaaja ottelee peräkkäin yksi vastaan yksi kamppailuja tietokonetta vastaan tai vaihtoehtoisesti yksittäisessä pelissä toista pelaajaa vastaan. Jokainen ottelu kestää kolme erää, joista pelaajan on voitettava kaksi päästäkseen seuraavalle kierrokselle. Lisäksi pelaajan on voitettava vastustajansa yhden erän aikana alle puolessa minuutissa. Mikäli aika päättyy ettei kumpikaan ole saanut tyrmättyä toista, julistetaan voittajaksi se jolla on enemmän energiaa jäljellä. Mikäli kolmas erä päättyy tasan julistetaan tietokoneen ohjaama pelaaja voittajaksi. Yksin pelissä pelaaja voi jatkaa uudestaan tappiosta huolimatta, samaa vastustajaa vastaan jolle hävisi.

Pelaajalla on käytössä myös kolme erikoisliikettä, jotka saa vain tekemällä tietyn sarjaliikkeen joystickillä ja sen näppäimillä. Nämä tekniikat ovat "Psycho Fire" (波動拳, Hadōken?, "Surge Fist"), "Dragon Punch" (昇龍拳, Shoryūken?, "Rising Dragon Fist") ja "Hurricane Kick" (竜巻旋風脚, Tatsumaki Senpū Kyaku?, "Tornado Whirlwind Kick"). Myöhemmissä Street Fighter peleissä kyseisiä erikoisliikkeitä ei ole kerrottu kolikkopelin ohjeissa.

Hahmot
Pelaajalla on käytössään japanilainen kamppailulajien taitaja Ryu, joka ottelee kansainvälisessä kamppailulajien turnauksessa todistaakseen vahvuutensa. Toinen hahmo on käytössä vain kaksinpelissä, joka on Ryun entinen harjoittelukaveri ja kilpailija Ken. Molemmat hahmot ovat liikkeiltään ja erikoisliikkeiltään samanlaisia. Heidät erottaa ainoastaan nimen lisäksi ulkonäöllisesti.

Pelattavat hahmot
MaaOttelijaKuvaKuvausRyuTiedosto:RyuSF1.gifRyu on tuleva soturi, jonka Gouken kasvatti ja opetti kamppailulajin parissa. Kuullessaan ensimmäisestä Street Fighter turnauksesta Ryu osallistuu innokkaana todistaakseen itselleen kykynsä.KenTiedosto:KenSF1.gifKen ei virallisesti osallistu ensimmäiseen Street Fighter turnaukseen. Sitä vastoin hän lähtee ottelemaan Yhdysvaltojen kamppailulajin turnaukseen, jonka Ken myös voittaa.

Vastukset
Yksinpelissä pelaajan on määrä otella kymmentä vastustajaa vastaan viidestä eri maasta. Pelaaja saa mahdollisuuden valita pelin alussa missä maassa hän haluaa aloittaa pelin. Vaihtoehtoina ovat Japani, Yhdysvallat, Kiina ja Englanti. Pelaaja ottelee jokaisen maan kahta taistelija vastaan, jotka hänen täytyy voittaa päästäkseen seuraavaan maahan. Pelien välissä on myös bonuspelejä, joista voi saada lisäpisteitä. Näihin kuuluvat pöydän ja tiilien rikkominen. Pelaajan voitettua kaikki kahdeksan vastusta hän pääsee matkustamaan Thaimaahan kohtaakseen pelin kaksi viimeistä vastusta.

MaaOttelijaKuvaKuvausRetsuRetsu on kirkosta erotettu shōrinji kenpōn opettaja.GekiGeki on salaperäinen ninja.JoeJoe on underground kamppailulajin mestari.MikeMike on entinen raskaansarjan nyrkkeilijä, joka tappoi vastustajansa kehässä.LeeLee on kiinalaisten kamppailulajien taitaja.GenGen on iäkäs ammattitappaja, joka on kehittänyt oman tappavan taistelutyylin. EnglantiBirdieBirdie on isokokoinen taistelija, joka käyttää taisteluissaan painin ja nyrkkeilyn tekniikoita.EagleEagle on rikkaan perheen henkivartija, joka käyttää aseenaan kahta pamppua.AdonAdon on Sagatin oppipoika, joka osallistuu ensimmäiseen Street Fighter turnaukseen todistaakseen maailmalle olevansa enemmän, kuin heikompi versio thainyrkkeilyn mestarista ja opettajastaan Sagatista.SagatTiedosto:SagatSF1.gifSagat on maailman paras thainyrkkeilyn mestari, joka ei kuitenkaan riitä hänelle. Hän haluaa olla maailman mahtavin taistelija ja järjestää tätä varten turnauksen saavuttaakseen tavoitteensa.

Lähteet

 Aiheesta muualla 


Luokka:Street Fighter
Luokka:Capcomin kolikkopelit
Luokka:DOS-pelit
Luokka:Amiga-pelit
Luokka:Atari ST -pelit
Luokka:Commodore 64 -pelit
Luokka:ZX Spectrum -pelit
Luokka:PC Engine -pelit
Luokka:Vuoden 1987 videopelit

de:Street Fighter (Computerspiel)
tr:Street Fighter
zh:快打旋風